
YELOD DEGMÄLID 
XELOD DEGMÄLID 
nMi ant ué (ads 1 jü 8) 
O Volapükaflens Valöpo! 


PÖTÜ YELACEN 
In gased obsik lätik redakan digik äpenom dö yel 2005. 
Ab, om neboldik, no äpenom demü benoseks mufa ün yel epasetöl ed 


ün yels büil Kuratiko e timo egetobs sirkülapenädis, fulikis dinas nitedikis, 
tefikis, juitikis, geböfikis otüpo pro tikälavolf e pükigeb obsiks. 





No äpenom dö spod liföfik in pads bevüresodik fa om pagaledöls; ni 
dö spod gretik e sapik ko studans e plägans püka obsik, ni dö tidabuks e 
vödems, kelis epübom in bevüresod. Kodü vob gretik at num volapükanas 
gretikon ai, e nem „Volapük” binon sevädik. Verätiko meritom nemi ` Guvan 
Volapüka. 


In top nonik ereidob u elilob vödis dana, nendoto bi valikos nu evedos 
nenküpetiko nomik. ` Sekt kod at gebob guli at, as Cifal, nemü ols, kels 
reidols gasedi at, ad danön ladafuliko Volapükafleni digik fiedik Ralph e ad 
nemön omi : Guvan Volapükamufa. 


E kis dö yel okömöl-li? Id obs mutobs kevobön ad veitükön vobodi 
valik at bevü flens e sevädans, sodas pos obs valik nem „Volapük” posevon ai 
valöpo, e fütüro pük obsik ai olabon studanis e pläguganis. 


Nulayeli läbik e progedik valikanes! 


P E 
Brian. R. Bishop, 
Cifal Volapükamufa 

STALIN - LÄ KUR ZARA REDIK 
Fa hiel Simon Sebag Montefiore 
(Krüt fa hiel Robert Pontnau) 


Kronig at binon lifikonot tefü el Stalin ma züamöpans 
nilikün oma sisä ävedom cif „löpikün” ün yel 1929 jü dead oka. 








Lautan fövom jenädis de yel 1929 jü 1953, e säntretükom 
oki pö vol aldelik nämäda verik e kompenans ona, kels älaboms 
semikna fiedi nekredovik fo tirenan se Grusiyän. Ön mod at, 
jonom obes pödagluni tefik, pato progedi dredaba, keli el Stalin 
ämeikom yufü soafans ad privilegs nämäda äsi mätedans laidik, 
kels ai ädredoms negöni, kel äsinifon ti ai deadi. 


Lautan nemom „nämädanis” at; pledadinis plina, kels 
fomoms famüli gretik ravik, bevü kels binoms els Molotov e 
Beriya famiküns, äsi els Yejov, Jdanov, Mehlis e Mikoyan. 


Konotüls somikna nekredoviks demü lif pö sömit tata 
tüvons pianiko logodis peklänedöl dabinanas at. Zäno 
komädons el Stalin it, trigs oma famüliks, tef oma komplitik ko 
jimatan oka nemü „Nadya,” jikel deidof oki nen nuned (süfül me 
kel primon bukt: tikamagots fimik „cifa” tefü musig, 
bioskopalekan, literat, kalad omik miniludik e telik. Kaladäls at 
givons ome jenöfi „menätikün,” nendas pardonons u klänedons 
kaladi omik dibo badöfiki. 


Zü om stanons ai kanayans, lezilans, lestupans, ventürans. 
Valikans kolkömoms odis in vilads jönik len Mel Blägik ud in 
doms lüxüödik nilü ledom ela „Kreml,” kö lufidons e ludrinons 
nen konsieniriprods, igo dü timäd badöfikün koböfükama e 
volakriga telid. Alan pledom rouli deidik, sevöl ai, das vöd 
lätikün duton te lü viläd tirenanas padünöl. 

Nulodis epromon reklam. No jenöfo etuvob onis in buk 
at. Defon samo kapit tefü völad jenavik Stalinima. Binon-li te 
tiren Büzantänik, u sek fümik kobädima? Lautan seilom tefü 
atos. Ab stül literatik gudik koedon plöpön buki at, kel binon 
nen befeit reided nitedik, plitik e tidöfik. 


(Buk rigik at pädabükon Linglänapüko, ab petraduton poso ini 
püks votik mödik) 

VOLAPÜK IN SÜL 


Volapükan aibinob In julabams sun ologon 

sis yels mödik, lesi! sölis lemäkabiks: 
Volapükan aiblebob Wilkins, Leibnitz, Napoleon 
jüs God vokom obi. studoms püki nulik. 
Volapükans ya sibinoms Petrus, galöl sülayani 

In sül lä God mödo; binom gönel püka; 

e ba lanels li-lenadoms ofen sagom: „Glidob oli! - 
Volapüki glato? O pük vola - süla! 


Poedot löpik pepenon fa söl Philipp Schmitt ün yel 1889, ven 
Volapük äbinon pük nämik labü slopans mödik da vol. 


No binon Volapük adelik, ab difs bevü ons no binons mödiks. 
Samo, äsagoy ün tim et ` „sibinön (= dabinön); Jane" (= lanan); 
lemäkabik (= famik); „göne!l” (= gönan);; „ofen” (= suvo). Id ädaloy 
pladön „li” fo värb, ed ägeboy finoti -on pla -oy. Ab Volapükan adelik 
kanon reidön e juitön poedoti at nen fikul gretik. 


Klüliko söl Schmitt äbinom slopan lanälik püka. Sis tim oma, 
mödikos ecenon, ab Volapük fövon ai. Cedob, das, if binomöv is anu, 
fredomöv ad sevön, das juitoy poedoti oma nogna! 





CILS KÄPTENA GRANT (fa hiel Jules Verne) (1) 


Skotän, yel 1864. Yakt 
žpevotabumðl hiela Lord 

‘Glenarven, el „Duncan” 

gevegon de blufanafam oka. EH 


"De maatabäset, vok 
galädamatroda tondh: ` reesen? 


E ya petovedon boidi 








¥ Vödems Lingläna- e De 
pük pekvánedons. Logod 


„Britannia” äleduto! 
lü Käpten Grant. 

n yel 1861 ämotävon: 
e pof zifa Glasgow- 

PRO UTANS, KELS NO GUDIKO SLIPONS 








Ma spiket, saun gudik binon slip gudik. Ab ai mödikumans 
tuvons, das neit slipa laidik binon nesuvik. 


Dü yeltum teldegbalid, slip gudik binon drim, keli 
nemömikumans ka 60% duinons nomiko. 


Spikoy nenstopo dö fruts koapiskilükama; delagaseds ninükons 
diätis alsotik, too neit slipa nesaidik, cedü obs, binos jino nomik, äsif 
binobs nenämiks in tef at, äsif jenöfo lindifos. Slip nesaidik binon stad 
lanavik laidik. If dunobs nosi demü atos, if cedobs, das stad at 
ogudikumon, neveratobs. Stad at no gudikumon, taädo 
onegudikumon. 


Neit bal slipa nesaidik ovedon vifiko vig zuniälik fulüù cavs, 
nesäntretükäl e stigedov. 


Vig vedon telvig, telvig vedon mul, e pos mul, noe fiofenol, abi 
sötol favön. Binol anu nenslipan. Nenkurad, dremäl e fikuls sogädik 
okömons suno. 


Dabinons deleng za balions deg labü säkäds ett slip. Slip 
nesaidik binon säkäd lanavik gretikün in Greta-Britän anu, komunikumo 
ka dadränälam, dremäl u nenkurad. 


E ko lifayels ai mödikums, vedos ai negudikum. Pösod bal se 
pösods teldeg labon slipi nesaidik. Ab tefü mens labüŭ lifayels plu ka 
mäldegs, balan se kil labon slipi nesaidik, e, se kod nepesevöl, voms 
mödikum ka mans labofs neities slipa nesaidik. 


Kis binos-li kod atosa? Ma profäsoran, kel bejäfom slipistudi in 
niver zifa Loughborough (Linglän) : fealotädam, dadränälam u moted 
cilas kanons kodön slipasäkäds. 


Plän kuratikum nenslipana binon: utan, kel labon fikulis ad 
slipön, kel no kanon laislipön, kel no kotenikon dö dul slipa, e kel sufon 
sekü fen laidik. 

Mutobs lärnön ad slipön. If jäfikobs me nünöm, u televidobs tü 


düp latik neita, atos kanos flunön slipi obsik. 


Ekö mobils frutik: 


1. 


If golol lü bed e löädol se bed tü düp ot, ed if no slipilol dü del, 
slip ola ogudikumon. 


No dunolös tu mödikosi bü slipüp. Vitolös valikosi labü kafein. 
No drinolös lalkoholi tu mödiki; jenöfo no drinolös flumoti 
alseimik to mödiki, i no gebolös nikotini. 

If ebinol in bed plu ka minuts teldeg nen slipön, löädolös ad 
dunön votikosi, samo ` ad reidön dü nelunüp, täno gololös lü 
bed dönu. 


No blibolös in bed Ilunüpo. Nenslipans suvo seatons in bed dü 
tim lunikum ka slipans gudik. 

AB KAT, KIÖPO BINON-LI? 





Man bäldik ägivom seimna jikonömane okik bubamiti mö pauns 


degbal ad loetön. Ab jikonöman äfidof kläno oni, ed äplonof poso lü 
mastan: 


„O mifät kion! Kat efidon miti valik!” 


Man bäldik ägolom seiliko lü kvisinöp, ägleipom kati len 


nükaskin onik, ed äseidom oni sui vätöm - ävetoton kuratiko mö pauns 


degbal. 


SI" äsagom jikonömane ` „Pauns degbal mita dabinons us, ab 


kiöpo nu kat eblibon-li?” 


LEI 

SEVOBS PÜKIS VOTIK GUDIKUMO KA CEDOBS 





Ereidob enu lartügi mu nitediki. Pelauton fa profäsoran 
Franco Fabbro, kel binom breinivestigan in niver zifa Trieste 
(Litaliyän). 


Edatuvom, das nol pükas topon in topäds difik breina. 
Mens, kels elärnons pükis plu ka bali, e kels cedons, das nol 
pūkas at binon negudik, osüpädons ad sevön, das nol pükas 
votik binon gudikum, ka ecedons büo. 


Pösods anik, kels isufons mijenotis, e kels dubo 
idämükons dili patik breina, kö topon pük lomänik, etuvons, das 
do no äkanons spikön lomänapüki plu, votaflano äkanons spikön 
skilädiko püki votik, nol kela, cedü ons, äbinon fibik. 


Ma vestig, atos blufos, das püks votik pamiedükons fa 
lomänapük. 

DÖ FLEN MIOTIK E KLOK NEJÄFIDIK 





Flen oba binom mu miotik Klok voma no plu jäfidon. 
Sekü vob, kel dunom, alsotik. Äsekidof ai de on. 

Ab balna a vig, No plu segolof, 

Ya blägik äs nig, Bi düp no sevof, 
Lavom oki flen at diotik! Ven tren devegon de stajon! 


Se ge ge ge ge ge ee oe ge d ge 
SILANAN U LUNIM-LI? 


Ven steifüloy ad bitön äs silanan, suvo bitoy äs lunim. 


(ma hiel Blaise Pascal) 


